Lav et referat af nedenstående tekst:

Tekst:
Den tidligere borgmesterkandidat for Venstre i Frederikshavn, Mette Hardam søger orlov fra byrådet i kommunen. Det gør hun for helhjertet at jagte en anden politisk tjans - nemlig en plads i Folketinget. Det skriver kanalfrederikshavn.dk . - Jeg gør det faktisk for at være ordentlig, siger folketingskandidaten til TV2 Nord. Men hvordan tilgodeser det borgerne i Frederikshavn Kommune, der har valgt dig til byrådet, at du tager orlov fra byrådsarbejdet? - Det er faktisk i respekt for skatteborgernes penge. Den eneste lovlige afbudsgrund er sygdom eller ferie. Og jeg har noget jeg skal i forbindelse med valgkampen 26. oktober – så i respekt for at jeg ikke kan være flere steder end et, har jeg taget det valg, siger Mette Hardam. Vikar kan godt være begge steder Hun understreger, at man ikke modtager vederlag i en orlovsperioden, som vil strække sig cirka tre uger - fra 17. oktober og til valgkampens afslutning. Det spøjse er, at Mette Hardams midlertidige aftager bliver Henrik Buchave fra Østervrå. Hans program frem til første november har dog også én overskrift: Valgkamp. Ligesom partikollegaen hænger også Henrik Buchave i de nordjyske lygtepæle. Han er opstillet i Mariagerfjord. Om det paradoks, at han tilsyneladende godt kan jonglere begge dele, siger Mette Hardam: - Det forholder jeg mig ikke til. Vi har rigtig mange gode kandidater. Jeg har ikke selv talt med Henrik, siger hun. Onsdag skal orlovsansøgningen fra Mette Hardam behandles - men borgmester Birgit S. Hansen (S) indstiller, til at ansøgningen godkendes.

Referat:
Byrådspolitikerens afløser fører også valgkamp.